**Áramkörök építése üzemeltetése**

**Javító vizsga témakörök, felkészüléshez szükséges segédlet**

A javítóvizsga során a következő évfolyamba lépés feltételeként szolgáló elégséges mértékű szakmai tudás reprezentálása a cél. A teljesítés feltétele egy az év során elkészített gyakorlati feladatokhoz hasonló munka elvégzése:

* kapcsolási rajz alapján az áramkör összeépítése, a forrasztási szabályoknak megfelelően
* az összerakott áramkör működésének tesztelése, a megadott mérési feladatok elvégzése
* a megszerkesztett jegyzőkönyv kitöltése a mérési eredményekkel, valamint a szükséges számításokkal
* a jegyzőkönyv végén található elméleti kérdések megválaszolása

Az elkészítendő áramkör és mérési feladatok elvégzéséhez az alábbi témakörök áttekintése segítséget nyújthat:

* szűrő áramkörök (passzív és aktív szűrőkapcsolások)
* bipoláris tranzisztorok alapáramkörei (áramgenerátor és erősítő alapkapcsolások)
* műveleti erősítős alapkapcsolások (erősítők és komparátorok)

Ezek ismétléséhez javasolt a tanév során feltöltött feladatleírások és elméleti segédletek újra olvasása, melyek a tantárgyhoz tartozó Classroom-ban megtalálhatóak.

A teljesítéshez szükséges a megfelelő használata a laboratóriumi tápegységeknek, jelgenerátoroknak, valamint a mérőműszereknek, mint például a kézi multiméter és az oszcilloszkóp.